b'\n_START_ARTICLE_\nIntegrirana avtobusna linija \xc5\xa1t. 30 (Ljubljana)\n_START_SECTION_\nZgodovina\n_START_PARAGRAPH_\nPrebivalci naselij Smlednik in Hra\xc5\xa1e so bili z Ljubljano desetletja povezani z linijo Ljubljanskega medkrajevnega potni\xc5\xa1kega prometa Ljubljana \xe2\x80\x93 Pirni\xc4\x8de \xe2\x80\x93 Smlednik \xe2\x80\x93 Zapoge, prebivalci Zbilj pa z odhodom na relaciji Ljubljana \xe2\x80\x93 Medvode \xe2\x80\x93 Vodice \xe2\x80\x93 Selo \xe2\x80\x93 Vojsko. Po uvedbi nove mestne avtobusne linije \xc5\xa1t. 15 Stane\xc5\xbei\xc4\x8de \xe2\x80\x93 Zgornje Pirni\xc4\x8de in ukinitvi medkrajevnih prevozov na relaciji Vikr\xc4\x8de \xe2\x80\x93 Pirni\xc4\x8de \xe2\x80\x93 Smlednik je bila linija preusmerjena preko Medvod, z vzpostavitvijo linije \xc5\xa1t. 30 pa je prenehala z obratovanjem. Na tem obmo\xc4\x8dju podjetje LPP ne izvaja ve\xc4\x8d medkrajevnih prevozov, pa\xc4\x8d pa so vse linije integrirane z mestnimi._NEWLINE_Omenjena naselja pa ostajajo povezana z Alpetourjevimi medkrajevnimi progami s Kranjem, z Vodicami in Ljubljano.\n_START_SECTION_\nRe\xc5\xbeim obratovanja\n_START_PARAGRAPH_\nLinija 30 obratuje od ponedeljka do petka med 5.00 in 22.05 uro, ob sobotah, nedeljah in praznikih pa ne obratuje.'